Държавен вестник, бр. 33, 2021 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  33
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Росен Кожухаров
2435
ПОСТАНОВЛЕНИЕ № 158
ОТ 15 АПРИЛ 2021 Г.
за изменение на Постановление № 361 на 
Министерския съвет от 2020 г. за одобрява­
не на допълнителни разходи по бюджета на 
Министерството на регионалното развитие и 
благоустройството за 2020 г. за изпълнение 
на обекти за подобряването на водоснабди­
телната инфраструктура в община Севлиево 
и в община Габрово (ДВ, бр. 106 от 2020 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1, ал. 1 т. 1 се изменя така:
„1. 3 900 000 лв. за Община Севлиево – 
3 167 852 лв. за финансиране на обект „Източен 
водопроводен клон от ПСПВ „Стоките“ до 
разпределителна шахта при с. Буря – с. До­
бромирка – етап I, участък № 3“ и 732 148 лв. 
за финансиране на инвестиционен проект 
„Реконструкция на улични водопроводи в 
централната част на град Севлиево“;“.
Заключителна разпоредба
§ 2. Министърът на регионалното развитие 
и благоустройството и Община Севлиево да из­
вършат необходимите промени по сключеното 
споразумение по чл. 2, ал. 2 от Постановление 
№ 361 на Министерския съвет от 2020 г. 
Министър-председател: 
Бойко Борисов
За главен секретар на Министерския съвет: 
Росен Кожухаров
2436
ПОСТАНОВЛЕНИЕ № 159
ОТ 15 АПРИЛ 2021 Г.
за изменение и допълнение на нормативни 
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Устройствения правилник на Аген­
цията за качеството на социалните услуги, 
приет с Постановление № 220 на Министер­
ския съвет от 2020 г. (ДВ, бр. 75 от 2020 г.), 
се правят следните изменения и допълнения:
1. В чл. 6:
а) в т. 2 думите „и определя лице, което да 
изпълнява функции на финансов контрольор“ 
се заличават;
б) в т. 18 думата „организира“ и запетаята 
пред нея се заличават;
в) точка 19 се изменя така:
„19. ръководи и контролира всички процеси 
и дейности, които са свързани с развитието, 
поддръжката и експлоатацията на информа­
ционните и комуникационните системи;“
г) създават се т. 20 и 21:
„20. сключва договори, свързани с осъщест­
вяване на дейността на агенцията;
21. изпълнява и други функции, възложени 
му със закон или с друг нормативен акт.“
2. В глава трета се създава раздел IIа с 
чл. 9а – 9г:
„Раздел IIа 
Служител по сигурността на информацията. 
Служител по мрежова и информационна си­
гурност. Финансов контрольор. Длъжностно 
лице по защита на личните данни
Чл. 9а. (1) Служителят по сигурността 
на информацията е на пряко подчинение на 
изпълнителния директор и изпълнява зада­
чите, възложени му със Закона за защита 
на класифицираната информация (ЗЗКИ) и 
нормативните актове по прилагането му.
(2) Служителят по сигурността на инфор­
мацията:
1. следи за спазването на изискванията 
на ЗЗКИ и на международните договори във 
връзка със защитата на класифицираната 
информация;
2. прилага правилата относно видовете 
защита на класифицираната информация;
3. разработва план за охрана на агенцията 
чрез физически и технически средства и следи 
за неговото изпълнение;
4. разработва план за защита на класифици­
раната информация при положение на война, 
военно или друго извънредно положение;
5. извършва периодични проверки на от­
четността и движението на материалите и 
документите, които съдържат класифицирана 
информация;
6. осъществява процедурата по обикно­
веното проучване по чл. 47 от ЗЗКИ и води 
регистър на проучените лица;
7. организира и контролира дейността в 
регистратурата за класифицирана информация 
и отговаря за надлежното създаване, обработ­
ване, съхраняване и предаване на материали, 
които съдържат класифицирана информация;
8. уведомява Държавната комисия по сигур­
ността на информацията (ДКСИ) при изтичане 
на срока на разрешенията, при напускане или 
преназначаване на служителя, както и при 
необходимост от промяна на разрешението, 
което е свързано с достъп до определено ниво 
на класификация;
9. информира незабавно в писмена форма 
ДКСИ и компетентната служба за всяка про­
мяна, отнасяща се до обстоятелствата, свър­
зани с издадените разрешения, удостоверения, 
сертификати или потвърждения;